Hej Bolius


Jeg har en bøgehæk som er 5 år nu, men den ser ikke ud til at trives særlig godt. Der kommer rigtig meget blæst fra vest, og jeg tror, det er problemet.


Ville en anden type hæk egne sig bedre? 


Eller kunne man rykke bøgehækken ind og plante noget andet foran?


Hilsen Kim L


Bøgehæk trives ikke - kan det skyldes, at her er meget blæst?
Kære Kim L  
  
Jeg elsker også bøgehække, men de har desværre den svaghed, at de ikke tåler kraftig vindpåvirkning.


Sker dette, og evt. kombineret med en let sandet jord, så bliver det let en kedelig og forkrøblet hæk at se på.


 Hvis der evt. plantes en ligusterhæk foran som en slags læ, kan det blive muligt at få en smukkere bøgehæk.


Denne løsning kræver imidlertid, at der er mere plads. Men det er en mulighed.

